Berenike II av Egypt

Berenike II (267/266 f.Kr.-221 f.Kr.) var dotter av Magas av Kyrene og dronninga hans Apama II (i dagens Libya). Ho var kona til Ptolemaios III Euergetes, den tredje herskaren av ptolemeardynastiet i Egypt.

 Fyrste ekteskap 
Ein gong rundt 249 f.Kr., kort tid etter at far hennar døydde, blei Berenike gift med Demetrios Kalos, «den kjekke», ein makedonsk prins. Etter at han kom til Kyrene blei han elskaren til mor hennar Apama. I ei dramatisk hending fekk Berenike den utru ektemannen drepen medan han var i soverommet til mor hennar, medan mora overlevde. Berenike hadde ingen barn med Demetrios.«Berenice II»   av Chris Bennett

 Andre ekteskap 
venstre|mini|241x241pk|Byste av Berenike II
Ho blei sidan gift med Ptolemaios III, og med han fekk ho følgjande born: Ptolemaios IV Filopator, Magas, Lysimakhos, Aleksander, Arsinoe III og Berenike.Dodson, Aidan & Hilton, Dyan (2004): The Complete Royal Families of Ancient Egypt. Thames & Hudson. ISBN 0-500-05128-3

Det er hevda at Berenike deltok i dei greske nemeiske leikane i tida mellom 245 og 241 f.Kr.. Ho skal òg ha konkurrert i dei olympiske leira på ein ukjend dato. Det er sannsynleg at ho ikkje deltok som aktiv utøver, men heller som sponsor.

Kort tid etter at ektemannen hennar Ptolemaios III døydde i 221 f.Kr. blei ho drepen på tilskunding frå sonen sin Ptolemaios IV, som ho truleg delte makta i riket med.«Berenice II»   av Chris Bennett Til trass for drapet, eller kanskje på grunn av det, blei det gjeven ut ei kongeleg forordning som skisserte ein kult for den nyleg guddommeleggjorte dronninga Berenike II. Forordninga tilsa at mannlege og kvinnelege songarar skulle syngja heile dagen framfor statuen av Berenike.Tetlow, Elisabeth Meier (2005): Women, Crime, and Punishment in Ancient Law and Society, bind 2, New York: Continuum International Publishing Group, s. 212.

 Mytar 
Medan mannen hennar var på ein militær ekspedisjon til Syria, ofra Berenike håret sitt til Afrodite for at han skulle koma trygt tilbake. Det blei plassert i tempelet for gudinna i Zefyriom i sørlege Anatolia. Håret skal på ukjent vis ha forsvunne. Den greske hoffastronomen Konon frå Samos skal ha forklart dette fenomenet ved å seia at det var frakta til himmelen og plassert blant stjernene. Denne forteljinga blei seinare parodiert i Alexander Pope sitt satiriske dikt The Rape of the Lock frå 1712. 

Namnet Berenikes hår, eller Coma Berenices, er blitt nytta på eit stjernebilde som minne om denne hendinga. Kallimakhos, ein diktar frå Kyrene, feira omforminga i eit dikt som berre nokre få linjer er att av. Dei blei omsette av den romerske diktaren Catullus.«Berenice II of Egypt», MyetymologyHarrington, Phil (2010): Binocular Universe: Berenice's Hair

Byen Euesperides blei grunnlagd på nytt av henne og fekk namn etter henne, Berenike (i moderne tid Benghazi). Asteroiden 653 Berenike, som blei oppdaga i 1907, har òg namn etter henne.Use of tree Oils. «Varnish and Berenice» Kvitmankehornfuglen (Berenicornis comatus) har òg namn til ære for håret hennar.Jobling, J. A. (2017). Key to Scientific Names in Ornithology. In: del Hoyo, J., Elliott, A., Sargatal, J., Christie, D.A. & de Juana, E. (eds.) (2017). Handbook of the Birds of the World Alive. Lynx Edicions, Barcelona

 Kjelder 

Denne artikkelen bygger på «Berenike II av Egypt» frå , den 24. november 2025.  
 oppgav denne kjelda:
 Salmonson, Jessica Amanda (1991): The Encyclopedia of Amazons. Paragon House. ISBN 1-55778-420-5. s. 33.

Kategori:Kvinner i historia
Kategori:Egyptiske dronningar
Kategori:Fødde på 200-talet fvt.
Kategori:Døde på 200-talet fvt.